Elektroninio dokumento nuorašas

**BUITINIAI KARŠTO VANDENS SKAITIKLIAI**

**PREKIŲ PIRKIMO–PARDAVIMO SUTARTIS NR.\_\_2021/SUT.12.02-11\_\_ 21/490T**

## **SPECIALIOSIOS SĄLYGOS**

**Du tūkstančiai dvidešimt pirmųjų metų gegužės mėnesio \_\_\_\_\_\_\_ diena, Klaipėda**

AB „Klaipėdos vanduo“, juridinio asmens kodas 140089260, kurios registruota buveinė yra Ryšininkų g. 11, Klaipėda, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Benito Joniko, veikiančio pagal bendrovės įstatus (toliau – Pirkėjas), ir UAB „Kesko Senukai Lithuania”, juridinio asmens kodas 234376520, kurio registruota buveinė yra I slandijos pl. 32 B, 51500 Kaunas, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama komercijos direktoriaus Tomo Venckaus, veikiančio pagal 2020.09.08 įgaliojimą Nr. IG-20-397 (toliau – Tiekėjas),

toliau kartu šioje prekių pirkimo–pardavimo sutartyje vadinami „Šalimis“, o kiekvienas atskirai – „Šalimi“, sudarė šią prekių pirkimo–pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

**1. Sutarties dalykas**

1.1. Sutarties dalykas yra buitiniai karšto vandens skaitikliai pirkimas–pardavimas, pristatymas(toliau – Prekės).Techninė Prekiųspecifikacija pateikiama Sutarties specialiųjų sąlygų 1 priede.

Perkamos Prekės:

|  |  |  |
| --- | --- | --- |
| **Prekių Nr.** | **Prekių pavadinimai** | **Garantinių įsipareigojimų laikotarpis** |
| 1. | Buitiniai karšto vandens skaitikliai (15 mm skersmens) L-80 mm  (B METERS S.R.L., GSD8-I, T90, DN15 R100) | **72 mėnesiai** |
| 2. | Buitiniai karšto vandens skaitikliai (15 mm skersmens) L-110 mm  (B METERS S.R.L., GSD8-I, T90, DN15) | **72 mėnesiai** |

1.2. Prekės turi būti pristatytos:

|  |  |  |
| --- | --- | --- |
| **Prekių Nr.** | **Prekių pristatymo vietos adresas** | **Sutartinių įsipareigojimų įvykdymo terminas (Prekių pristatymas)** |
| 1-2 | Ryšininkų g. 11, LT-91116, Klaipėda | Ne vėliau kaip per 5 dienas nuo Pirkėjo užsakymo pateikimo Tiekėjui dienos |

1.3. Tiekėjas įsipareigoja perduoti Pirkėjui nuosavybės teise Sutarties specialiųjų sąlygų 1.1 punkte nurodytas Prekes, o Pirkėjas įsipareigoja priimti tvarkingas ir kokybiškas Prekes ir sumokėti Tiekėjui Sutartyje numatytą kainą Sutartyje numatytomis sąlygomis ir terminais.

**2. Sutarties galiojimas, vykdymo pradžia, trukmė ir terminai**

2.1. Ši Sutartis įsigalioja ne anksčiau nei 2021-05-11 ir kai Tiekėjas pateikia Sutarties įvykdymo užtikrinimą.

2.2. Sutartis sudaroma 25 (dvidešimt penkių) mėnesių, įskaitant terminą galutiniam atsiskaitymui, laikotarpiui, jos trukmę skaičiuojant nuo įsigaliojimo dienos. Jeigu, sutarties terminui pasibaigus, kuri nors iš Šalių nėra pilnai įvykdžiusi savo įsipareigojimų, tai Sutartis galioja iki visiško šios Šalies įsipareigojimo įvykdymo.

2.3. Šalių sutartinių įsipareigojimų įvykdymo terminas, iškilus nenumatytoms aplinkybėms, kurios negali priklausyti nuo Šalies, dėl kurios pratęsiamas sutartinių įsipareigojimų įvykdymo terminas, valios (pavyzdžiui: klimatinės oro sąlygos, valstybės institucijų/įstaigų/organizacijų veiksmai, dėl kurių nėra galimybės įvykdyti sutartį nustatytu terminu, ir pan. objektyvios priežastys), Šalims raštu išreiškus tam sutikimą, gali būti pratęstas, surašant papildomą susitarimą, kuris yra neatsiejama šios sutarties dalis.

2.4. Tiekėjas Prekes tiekia pagalPirkėjo poreikį ir/ar Pirkėjui kiekvieną kartą pateikus rašytinį užsakymą Tiekėjui *elektroniniu paštu: viesieji.pirkimai@keskosenukai.lt ir* [*Egle.Rilskiene@keskosenukai.lt*](mailto:Egle.Rilskiene@keskosenukai.lt)

**3. Sutarties kaina (kainodaros taisyklės) ir mokėjimo sąlygos**

3.1. Kainodaros taisyklės – šioje Sutartyje taikomas fiksuoto įkainio su peržiūra kainos apskaičiavimo būdas. Pradinė sutarties vertė –255000,00 Eur (du šimtai penkiasdešimt penki tūkstančiai eurų, 00 ct ) be PVM.

3.2. Sutarties kaina:

|  |  |  |  |
| --- | --- | --- | --- |
| **Pavadinimas** | **Vieno vnt. įkainis,**  **be PVM** | **PVM** | **Vieno vnt. įkainis,**  **su PVM** |
| Buitiniai karšto vandens skaitikliai (15 mm skersmens) L-80 mm  (B METERS S.R.L., GSD8-I, T90, DN15 R100) | 6,82 euro  šeši eurai, 82 ct | 1,43 euro  vienas euras, 43 ct | 8,25 euro  aštuoni eurai 25 ct |
| Buitiniai karšto vandens skaitikliai (15 mm skersmens) L-110 mm  (B METERS S.R.L., GSD8-I, T90, DN15) | 6,82 euro  šeši eurai, 82 ct | 1,43 euro  vienas euras, 43 ct | 8,25 euro  aštuoni eurai 25 ct |

3.3. Tiekėjas Prekes teikia pagal Pirkėjo poreikį, galutinė kaina, kurią Pirkėjas turės sumokėti Tiekėjui, priklausys nuo vykdant sutartį patiektų Prekių kiekio, bet ne daugiau kaip už pradinę sutarties vertę, nurodytą Sutarties specialiųjų sąlygų 3.1 punkte, tačiau jeigu Pirkėjas nupirks Prekių už pradinę sutarties vertę, nurodytą Sutarties specialiųjų sąlygų 3.1 punkte anksčiau nei sueis trejų metų Sutarties galiojimo terminas, tai Sutartis automatiškai nustos galioti sekančią dieną po paskutinės sąskaitos-faktūros už pristatytas Prekes apmokėjimo dienos.

3.4. Mokėjimai atliekami eurais tokia tvarka:

3.4.1. Pirkėjas už Prekes Tiekėjui moka periodiniais mokėjimais po to, kai pasirašomas dalinio Prekių patiekimo priėmimo-perdavimo aktas. Galutinis apmokėjimas už Prekes vykdomas po to, kai patiekiama paskutinė Prekių dalis pagal Sutartį ir pasirašomas galutinis Prekių priėmimo-perdavimo aktas. Pirkėjas už Prekes Tiekėjui sumoka per 30 (trisdešimt) dienų po Prekių perdavimo bei PVM sąskaitos faktūros už pristatytas Prekes pateikimo Pirkėjui dienos. Jeigu Pirkėjas gauna PVM sąskaitą faktūrą anksčiau nei yra pasirašomas (-i) Prekių priėmimo–perdavimo aktas (-ai) arba tą pačią dieną – tai Pirkėjas už Prekes Tiekėjui sumoka per 30 (trisdešimt) kalendorinių dienų po Prekių priėmimo–perdavimo akto (-ų) pasirašymo dienos. Jeigu Pirkėjas gauna PVM sąskaitą faktūrą vėliau nei yra pasirašytas (-i) Prekių priėmimo–perdavimo aktas (-ai)– tai Pirkėjas už Prekes Tiekėjui sumoka per 30 (trisdešimt) kalendorinių dienų po to, kai Pirkėjas gauna PVM sąskaitą faktūrą. PVM sąskaitą (-as) faktūrą (-as) Tiekėjas privalo pateikti „E.sąskaita“ priemonėmis.

3.4.2. Pirkėjas už perkamas Prekes Tiekėjui atsiskaito mokėjimo pavedimu į Tiekėjo nurodytą banko sąskaitą:

A. s. LT497044060002893599

AB SEB bankas

Banko kodas 70440

3.5. Sutarties kaina gali būti keičiama šiais atvejais:

3.5.1 Sutartyje numatyti Prekių įkainiai bus keičiami, jei Sutarties galiojimo laikotarpiu Lietuvos Respublikos įstatymų ir kitų teisės aktų nustatyta tvarka pakeičiamas pridėtinės vertės mokestis. Nauji įkainiai pradedami taikyti nuo pakeisto pridėtinės vertės mokesčio dydžio patvirtinimo ir paskelbimo teisės aktų nustatyta tvarka dienos. Įkainiai be pridėtinės vertės mokesčio nesikeičia, keičiasi tik pridėtinės vertės mokesčio dydis. Įkainių pakeitimai įforminami abiejų šalių rašytiniu papildomu susitarimu, kuris yra neatsiejama šios sutarties dalis.

3.6. Jeigu Sutarties kaina buvo pakeista pagal Sutartyje numatytas peržiūros sąlygas (Sutarties specialiųjų sąlygų 3.5 punktas), atitinkamai turi būti pakeista pradinė sutarties vertė. Sutarties kainą peržiūrint antrą kartą ir vėlesnį kartą, kainos perskaičiavimo formulė (Sutarties specialiųjų sąlygų 3.5.1) yra taikoma ne pradinei sutarties vertei, o neišpirktam pagal sutartį Prekių kiekiui.

**4. Sutarties įvykdymo užtikrinimas**

4.1. Sutarties įvykdymo užtikrinimas vienu iš žemiau nurodytu būdu:

|  |  |  |  |
| --- | --- | --- | --- |
| **Sutarties įvykdymo užtikrinimo būdai** | **Sutarties įvykdymo užtikrinimo pateikimo terminas** | **Sutarties įvykdymo užtikrinimo vertė** | **Sutarties įvykdymo užtikrinimo galiojimo terminas** |
| Piniginis užstatas, pervestas į Pirkėjo sąskaitą Nr. LT30 7044 0600 0076 5179, esančią AB SEB bankas, banko kodas 70440 | Sutarties pasirašymo diena | 12 750,00 Eur (dvylika tūkstančių septyni šimtai penkiasdešimt eurų) | Įsigalioja sutarties pasirašymo dieną, kai pinigai patenka į Pirkėjo sąskaitą. |

4.2. Jeigu Tiekėjas nevykdo savo sutartinių įsipareigojimų ar vykdo juos netinkamai, visas piniginis užstatas arba jo dalis, priklausomai nuo neįvykdytos Sutarties dalies vertės, atitenka Pirkėjui. Pirkėjas privalo pranešti Tiekėjui apie tokį savo sprendimą, nurodydamas, dėl kokio pažeidimo piniginis užstatas ar jo dalis atitenka Pirkėjui.

4.3. Pateiktas piniginis užstatas Tiekėjui bus grąžintas per 10 (dešimt) kalendorinių dienų po Tiekėjo pilno sutartinių įsipareigojimų įvykdymo, Tiekėjui pateikus rašytinį prašymą grąžinti piniginį užstatą. Tiekėjo prašyme turi būti nurodyta banko sąskaitos, į kurią Pirkėjas turi pervesti piniginį užstatą Tiekėjui, numeris.

**5. Šalių atsakomybė**

5.1. Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui 0,05 % dydžio delspinigius nuo laiku neapmokėtos sumos už kiekvieną uždelstą dieną.

5.2. Jei Tiekėjas dėl savo kaltės nepristato Prekių nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 % dydžio delspinigius nuo laiku nepatiektų Prekių kainos už kiekvieną termino praleidimo dieną. Pirkėjas turi teisę vienašališkai išskaičiuoti delspinigių sumą iš Tiekėjui mokėtinų sumų, apie tai pranešant Tiekėjui. Jei apskaičiuoti delspinigiai viršija Sutarties specialiųjų sąlygų 4.1 punkte nurodytą Sutarties įvykdymo užtikrinimo sumą, Pirkėjas turi teisę vienašališkai nutraukti Sutartį, apie tai raštu įspėjęs Tiekėją prieš 14 (keturiolika) dienų. Sutarties nutraukimas nepanaikina Pirkėjo teisės į Sutarties įvykdymo užtikrinimą, taip pat į nuostolių bei netesybų atlyginimą, jeigu šių nuostolių ir/ar netesybų nepadengia Sutarties įvykdymą užtikrinanti piniginė suma.

5.3. Jeigu Tiekėjas nevykdo savo įsipareigojimų arba vykdo juos netinkamai, tai Pirkėjas be šiame straipsnyje nurodyti savo teisių gynimo būdų taip pat turi teisę pasinaudoti teisėmis, nurodytomis Sutarties bendrųjų sąlygų 18, 19 ir 20 straipsniuose.

**6. Susirašinėjimas**

6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Pirkėjo už sutarties vykdymą atsakingo asmens kontaktai** | **Tiekėjo kontaktai** |
| Vardas, pavardė | Zenonas Čiukšys | Eglė Rilskienė |
| Adresas | Ryšininkų g.11, Klaipėda | Islandijos pl. 32 B, 51500 Kaunas |
| Telefonas |  |  |
| Faksas |  | - |
| El. paštas | zenonas.ciuksys@vanduo.lt | Egle.Rilskiene@keskosenukai.lt |

6.2. Pirkėjo atsakingo asmens už Sutarties ir jos pakeitimų paskelbimą kontaktiniai duomenys: pirkimų skyriaus vyr. specialistas Vytautas Lekstutis , Ryšininkų g. 11, LT-91116 Klaipėda.

6.3. Jei pasikeičia Šalies adresas ir / ar kiti duomenys, nurodyti Sutarties specialiųjų sąlygų 6.1 ir 6.2 punktuose, tokia Šalis turi informuoti kitą Šalį pranešdama ne vėliau, kaip prieš 10 dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**7. Subtiekėjai ir jų keitimo tvarka**

7.1. Tiekėjas šios sutarties vykdymui nenumato pasitelkti subtiekėjo (subtiekėjų).

**8. Kitos nuostatos**

8.1. Šią Sutartį sudaro Sutarties specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms.

8.2. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.

8.3. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

8.4. Šalys susitaria, kad joms netaikoma sutarties bendrųjų sąlygų 7.1, 7.2 p.

8.5. Šalys sutaria pakeisti sutarties bendrųjų sąlygų 10.2. dalį „Prekių kokybė ir garantiniai įsipareigojimai“ ir ją išdėstyti taip:

„10.2. Jei per Sutarties specialiosiose sąlygose nurodytą garantinį terminą po Prekiųperdavimo Pirkėjui dienos išryškėja, kad Tiekėjas pateikė brokuotą Prekę, jis įsipareigoja Pirkėjui kompensuoti Prekės sumontavimo ir išmontavimo išlaidas, kurios sudaro 6,52 Eur (be PVM) (šešis eurus ir penkiasdešimt du centus be PVM) ir grąžinti Tiekėjui sumokėtus pinigus už brokuotą Prekę. Pirkėjo išrašytą PVM sąskaitą faktūrą Tiekėjas privalo apmokėti per 30 kalendorinių dienų. Per garantinį laikotarpį ant vandens apskaitos prietaiso (prietaisų) skaičiavimo mechanizmo apsauginio dangtelio ir kitų plastikinių dalių negali atsirasti aižėjimo ir kitų plastmasės degradacijos požymių. Brokuota preke laikoma tokia Prekė, kuri neatitinka nors vieno Sutarties priede (–uose) „Techninė specifikacija“ nurodyto kriterijaus/parametro, taip pat perkamų Prekių pavyzdžių, modelių ar aprašymų, daiktų kokybę nustatančių dokumentų reikalavimų“.

8.6. Sutarties specialiųjų sąlygų priedai:

8.6.1. 1 priedas „Techninė specifikacija. Karšto vandens apskaitos prietaisai“;

|  |  |
| --- | --- |
| **Pirkėjo vardu:** | **Tiekėjo vardu:** |
| AB „Klaipėdos vanduo“ | UAB „Kesko Senukai Lithuania“ |
| Įmonės kodas 140089260 | Įmonės kodas 234376520 |
| Ryšininkų g.11,Klaipėda | Islandijos pl. 32 B, 51500 Kaunas |
| AB SEB bankas, kodas 70440 | AB SEB bankas, kodas 70440 |
| LT30 7044 0600 0076 5179 | A. s. LT497044060002893599 |
| PVM mokėtojo kodas LT400892610 | PVM mokėtojo kodas LT343765219 |
| Tel.: (8 46) 466171 | Tel. (8 37) 304689 |
|  |  |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |
| (parašas) | (parašas) |
| A.V. | A.V. |

**BUITINIAI KARŠTO VANDENS SKAITIKLIAI**

PREKIŲ PIRKIMO–PARDAVIMO SUTARTIS Nr. \_\_\_\_\_\_\_\_\_\_\_\_\_\_\_\_\_\_

Bendrosios SĄLYGOS

1. Pagrindinės Sutarties sąvokos

1.1. Pirkėjas – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymenurodytas perkantysis subjektas, perkantis Sutarties specialiosiose sąlygose nurodytas Prekes iš Tiekėjo.

1.2. Sutarties kaina – pinigų suma, kurią Pirkėjas pagal Sutartį turi sumokėti/faktiškai sumokama Tiekėjui už perkamas Prekes, įskaitant visas Tiekėjo patiriamas su sutarties vykdymu susijusias išlaidas ir mokesčius.

1.3. Tiekėjas – ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, tiekianti pagal šią Sutartį Prekes.

1.4. Kainodaros taisyklės – Sutarties kainos apskaičiavimo ir keitimo taisyklės.

2. Sutarties aiškinimas

2.1. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.

2.2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.

2.3. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

3. Tiekėjo teisės ir pareigos

3.1. Tiekėjas įsipareigoja:

3.1.1. nuosekliai vykdyti Sutartį, nustatytu terminu pristatyti Prekes į vietą, jas surinkti, išbandyti ir paleisti, atlikti kitus įsipareigojimus, numatytus Sutartyje ir Techninėje specifikacijoje, įskaitant ir Prekių defektų šalinimą. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;

3.1.2. pristatyti Prekes, atitinkančias Techninėje specifikacijoje nurodytą Prekių būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams;

3.1.3. prisiimti Prekių žuvimo ar sugedimo riziką iki Prekių perdavimo–priėmimo akto pasirašymo momento, jeigu kitaip nenustatyta Sutarties specialiosiose sąlygose;

3.1.4. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar trečiajai šaliai nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;

3.1.5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus Sutarčiai vykdyti reikalingus dokumentus;

3.1.6. per 5 (penkias) darbo dienasnuo Pirkėjo raštu pateikto prašymo gavimo dienos pateikti išsamią Prekių tiekimo ataskaitą, nurodydamas, kokios Prekės buvo pristatytos, bei pateikdamas papildomą su Prekių teikimu susijusią informaciją;

3.1.7. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas, bei konsultuoti Pirkėją kitais klausimais;

3.1.8. nenaudoti Pirkėjo Prekių ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;

3.1.9. atlyginti nuostolius Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Prekių pavadinimų ar Prekių ženklų naudojimo, išskyrus atvejus, kai toks pažeidimas atsiranda dėl Pirkėjo kaltės;

3.1.10. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

3.2. Tiekėjas turi teisę gauti Prekių kainą su sąlyga, kad jis tinkamai vykdo šią Sutartį.

3.3. Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

4. Pirkėjo teisės ir pareigos

4.1. Pirkėjas įsipareigoja:

4.1.1. priimti Šalių sutartu laiku pristatytas Prekes, jeigu jos atitinka šios Sutarties ir Prekėms taikomus kitus kokybės reikalavimus;

4.1.2. priėmimo metu patikrinti perduodamas Prekes bei po patikrinimo pasirašyti Prekių gavimo dokumentus;

4.1.3. sumokėti Sutarties kainą Sutarties specialiosiose sąlygose nustatyta tvarka ir terminais;

4.1.4. suteikti informaciją ir /ar dokumentus, būtinus Sutarčiai vykdyti;

4.1.5. tinkamai vykdyti kitus įsipareigojimus, numatytus Sutartyje.

4.2. Pirkėjas turi šios Sutarties bei Lietuvos Respublikoje galiojančių teisės aktų numatytas teises.

5. Sutarties kaina ir kainodaros taisyklės

5.1. Sutarties kaina ir kainodaros taisyklės nustatytos Sutarties specialiosiose sąlygose.

5.2. Į Sutarties kainą turi būti įskaičiuota Prekių kaina, visos išlaidos ir mokesčiai. Tiekėjas į Sutarties kainą privalo įskaičiuoti visas su Prekių tiekimu susijusias išlaidas, įskaitant, bet neapsiribojant:

5.2.1. transportavimo išlaidas;

5.2.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su Prekių tiekimu susijusias išlaidas;

5.2.3. visas su dokumentų, kurių reikalauja Pirkėjas, rengimu ir pateikimu susijusias išlaidas;

5.2.4. pristatytų Prekių surinkimo vietoje ir / arba paleidimo, ir / arba priežiūros išlaidas;

5.2.5. aprūpinimo įrankiais, reikalingais pristatytų Prekių surinkimui ir / arba priežiūrai, išlaidas;

5.2.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;

5.2.7. Prekių garantinės priežiūros išlaidas.

6. Sutarties įvykdymo užtikrinimas

6.1. Sutarties specialiosiose sąlygose nurodytu terminu Tiekėjas pateikia Sutarties įvykdymo užtikrinimą. Jei Tiekėjas per šį laikotarpį Sutarties įvykdymo užtikrinimo nepateikia, laikoma, kad Tiekėjas atsisakė sudaryti Sutartį.

6.2. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Tiekėjui dėl jo kaltės pažeidus Sutartį.

6.3. Prieš pateikdamas Sutarties įvykdymo užtikrinimą, Tiekėjas gali prašyti Pirkėjo patvirtinti, kad Tiekėjo siūlomą Sutarties įvykdymo užtikrinimą jis sutinka priimti. Tokiu atveju Pirkėjas privalo atsakyti Tiekėjui ne vėliau kaip per 3 (tris) darbo dienas nuo prašymo gavimo dienos. Sutarties įvykdymo užtikrinimas pateikiamas ta pačia valiuta, kokia atliekami mokėjimai.

6.4. Sutarties įvykdymo užtikrinimas turi galioti visą Sutarties vykdymo laikotarpį.

6.5. Jei Sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Pirkėjas gali raštu pareikalauti Tiekėjo per 10 (dešimt) dienų pateikti naują Sutarties įvykdymo užtikrinimą, tokiomis pačiomis sąlygomis kaip ir ankstesnysis. Jei Tiekėjas nepateikia naujo užtikrinimo, Pirkėjas turi teisę nutraukti Sutartį.

6.6. Jei Tiekėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti visą sumą ar jos dalį priklausomai nuo neįvykdytos Sutarties dalies vertės, kurią užtikrinimą išdavęs juridinis asmuo (garantas, laiduotojas) įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Pirkėjas įspėja apie tai Tiekėją, nurodydamas, dėl kokio pažeidimo pateikia šį reikalavimą.

6.7. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos, Tiekėjui pateikus raštišką prašymą. Tais atvejais, kai Sutarties įvykdymo užtikrinimui pasirenkama banko ar kredito unijos garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Pirkėjas grąžina bankui ar kredito unijai garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Pirkėjas atsisako savo teisių pagal garantinį raštą, arba kad Tiekėjas įvykdė savo įsipareigojimus ir Pirkėjas jam neturi pretenzijų.

6.8. Avansinio mokėjimo grąžinimo užtikrinimui taikomi Sutarties bendrųjų sąlygų 6.2, 6.3, 6.5, 6.6, 6.7 punktai.

7. Prekių tiekimo grafikas

7.1. Prekių tiekimo grafike turi būti numatyta tvarka, kuria Tiekėjas vykdys Sutartį, įskaitant, bet neapsiribojant, Sutarties specialiosiose sąlygose numatytu Prekių instaliavimu, išbandymu, paleidimu, personalo apmokymu ir kt., Prekių pristatymu į pristatymo vietą ir kt. duomenų ar informacijos pateikimu, kurios Pirkėjas gali pagrįstai pareikalauti.

7.2. Be Pirkėjo raštiško sutikimo negalimas joks Prekių tiekimo grafiko keitimas.

8. Prekių tiekimo terminai ir vieta

8.1. Prekės Pirkėjui pristatomos ir perduodamos Sutarties specialiosiose sąlygose nurodytu adresu.

8.2. Prekės yra tiekiamos Sutarties specialiosiose sąlygose nurodytais terminais.

9. Prekių naudojimo ir priežiūros instrukcijos

9.1. Tiekėjas kartu su Prekėmis turi pateikti Pirkėjui naudojimo ir priežiūros instrukcijas, kuriose būtų detaliai aprašyta, kaip naudoti, prižiūrėti, reguliuoti ir taisyti bet kurias Prekes ar jų dalis.

9.2. Techninėje specifikacijoje turi būti nurodyta naudojimo ir priežiūros instrukcijų kalba ir kopijų kiekis. Kol šios instrukcijos nepateikiamos Pirkėjui, laikoma, kad pateiktos ne visos Prekės.

10. Prekių kokybė ir garantiniai įsipareigojimai

10.1. Tiekėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti Techninėje specifikacijoje, Sutarties sąlygose pateiktus reikalavimus, taip pat perkamų Prekių pavyzdžius, modelius ar aprašymus, Prekių dydį / svorį bei daiktų kokybę nustatančių dokumentų reikalavimus.

10.2. Jei per Sutarties specialiosiose sąlygose nurodytą garantinį terminą po Prekiųperdavimo Pirkėjui dienos išryškėja paslėptų Prekių trūkumų, kurie atsirado ne dėl to, kad Pirkėjas pažeidė Prekių naudojimo ir /ar daiktų saugojimo taisykles, Pirkėjas per 5 (penkias) darbo dienas turi pranešti apie tokius neatitikimus Tiekėjui, nurodydamas protingą terminą, per kurį Tiekėjas turi pašalinti defektą ar gedimą. Gavęs pranešimą Tiekėjas per pranešime nurodytą terminą privalo pakeisti Prekes tinkamos kokybės Prekėmis, pašalinti trūkumus ar gedimą. Jeigu per pranešime nurodytą terminą Tiekėjas nepašalina trūkumų ar gedimo, Tiekėjas turi atlyginti Pirkėjo turėtas išlaidas dėl trūkumų šalinimo.

10.3. Garantinių įsipareigojimų terminas yra dveji metai, jeigu Sutarties specialiosiose sąlygose nenumatyta kitaip. Jeigu Pardavėjas pakeičia Prekę ar jos komplektuojamąją detalę per nustatytą kokybės garantijos terminą, tai naujai Prekei ar naujai komplektuojamajai detalei taikomas toks pat kokybės garantijos terminas, koks buvo nustatytas ir patiektai Prekei ar Prekės komplektuojamai detalei.

11. Prekių perdavimas, nuosavybės teisės perėjimas, Prekių pakuotė

11.1. Tiekėjas pristato Prekes Sutarties specialiųjų sąlygų 1.2 punkte nurodytoje vietoje. Pristatymo terminas pradedamas skaičiuoti nuo Sutarties įsigaliojimo dienos. Iki priėmimo–perdavimo akto pasirašymo visa atsakomybė dėl Prekių atsitiktinio žuvimo ar sugadinimo tenka Tiekėjui, jeigu Sutarties specialiosiose sąlygose nenustatyta kitaip.

11.2. Pristatydamas Prekes, Tiekėjas privalo pateikti deklaraciją, patvirtinančią, kad Prekių kokybė atitinka šios Sutarties bendrųjų sąlygų 10.1 punkte nustatytus kokybės reikalavimus, bei garantuoti, kad Prekių pristatymo metu nėra jokių paslėptų trūkumų.

11.3. Prekių pakuotė turi atitikti atsparumo pakrovimo ir iškrovimo darbams reikalavimus, apsaugoti nuo meteorologinių veiksnių įtakos Prekių gabenimo ir sandėliavimo metu, užtikrinti Prekių išsaugojimą jas gabenant.

11.4. Prekių pakuotės turi būti paženklintos iš dviejų pusių nenuplaunamais dažais, nurodant Pirkėją, Tiekėją, Sutarties numerį, lydraščio, krovinio ir dėžės numerius, bruto ir neto svorį, dėžės matmenis, taip pat, reikalui esant, pateikiant kitas žodines ar simbolines nuorodas dėl elgsenos su Prekėmis.

11.5. Nuosavybės teisė į Prekes Pirkėjui pereina nuo Prekių perdavimo–priėmimo akto pasirašymo. Pirkėjas pasirašo Prekių priėmimo–perdavimo aktą, jei visos Prekės atitinka Sutartyje nustatytus reikalavimus, yra tinkamai pristatytos bei įvykdyti kiti Sutartyje nustatyti Tiekėjo įsipareigojimai.

11.6. Tiekėjas, įvykdęs visus Sutartimi prisiimtus įsipareigojimus, turi kreiptis į Pirkėją dėl Prekių priėmimo–perdavimo akto pasirašymo. Pirkėjas turi ne vėliau kaip po 5 (penkių) darbo dienų pasirašyti Prekių priėmimo–perdavimo aktą arba atmesti Tiekėjo prašymą pasirašyti Prekių priėmimo–perdavimo aktą, nurodydamas priimto sprendimo motyvus bei priemones, kurių Tiekėjas privalo imtis, kad Prekių priėmimo–perdavimo aktas būtų pasirašytas. Prekių priėmimo–perdavimo aktas pasirašomas 2 (dviem) vienodą teisinę galią turinčiais egzemplioriais.

12. Šalių atsakomybė

12.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

12.2. Delspinigių dydis ir jų mokėjimo sąlygos nustatytos Sutarties specialiosiose sąlygose.

12.3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

13. Nenugalimos jėgos aplinkybės *(force majeure)*

13.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

13.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

13.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

14. Šalių pareiškimai ir garantijos

14.1. Kiekviena iš Šalių pareiškia ir garantuoja kitai Šaliai, kad:

14.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

14.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Prekėms tiekti;

14.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

14.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

15. Konfidencialumo įsipareigojimai

15.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamas Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus, ir informacijos apie Tiekėją atskleidimas, jei Tiekėjas pažeidžia Prekių tiekimo terminus.

16. Sutarties galiojimas

16.1. Sutarties galiojimo terminas nustatytas Sutarties specialiosiose sąlygose.

16.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

16.3. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

17. Sutarties pakeitimai

17.1. Sutarties sąlygos Sutarties galiojimo laikotarpiu gali būti keičiamos Sutartyje nurodytais atvejais, taip pat atvejais, nustatytais Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje.

17.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl sutarties sąlygų keitimo, šie keitimai įforminami susitarimu, kuris yra neatsiejama Sutarties dalis.

18. Sutarties vykdymo sustabdymas

18.1. Esant svarbioms aplinkybėms, Pirkėjas turi teisę sustabdyti Sutarties vykdymą. Sutarties vykdymas stabdomas dėl Tiekėjo daromų esminių klaidų ar Sutarties pažeidimų. Sutarties vykdymas stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaidomis ir/ar pažeidimais laikomi atvejai, nurodyti  Sutarties bendrųjų sąlygų 20.3.2 punkte.

18.2. Jeigu Sutartis stabdoma dėl priežasčių, nurodytų Sutarties bendrųjų sąlygų 18.1 punkte, Pirkėjas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Tiekėjui arba gali pareikalauti grąžinti jau sumokėtas sumas ir pasinaudoti Sutarties įvykdymo užtikrinimu, taip pat vienašališkai nutraukti Sutartį (žiūrėti Sutarties bendrųjų sąlygų 20straipsnį).

18.3. Jei Sutarties vykdymas stabdomas daugiau nei 90 (devyniasdešimt) dienų, ir stabdoma ne dėl Tiekėjo kaltės, Tiekėjas gali rašytiniu pranešimu Pirkėjui pareikalauti atnaujinti Sutarties vykdymą per 30 (trisdešimt) dienų arba nutraukti Sutartį.

19. Sutarties pažeidimas

19.1. Jei Šalis nevykdo ar netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:

19.1.1. reikalauti iš kitos Šalies tinkamai vykdyti sutartinius įsipareigojimus;

19.1.2. reikalauti atlyginti nuostolius;

19.1.3. pasinaudoti Sutarties įvykdymo užtikrinimu, jei toks reikalavimas buvo pirkimo sąlygose;

19.1.4. reikalauti sumokėti Sutartyje nustatytas netesybas ir atlyginti nuostolius;

19.1.5. nutraukti Sutartį Sutarties Bendrųjų sąlygų 20 straipsnyje nustatyta tvarka.

20. Sutarties nutraukimas

20.1. Sutartis gali būti nutraukiama raštišku Šalių susitarimu.

20.2. Tiekėjas turi teisę vienašališkai nutraukti Sutartį tik dėl svarbių priežasčių, kurios negali priklausyti nuo Tiekėjo valios. Jeigu Tiekėjas vienašališkai nutraukia Sutartį be svarbių priežasčių, toks Sutarties nutraukimas bus laikomas esminiu Sutarties pažeidimu. Bet kuriuo vienašališko Sutarties nutraukimo atveju Tiekėjas privalo visiškai atlyginti Užsakovo patirtus tiesioginius nuostolius. Užsakovo patirti nuostoliai ar išlaidos išieškomi išskaičiuojant juos iš Tiekėjui mokėtinų sumų arba pagal Tiekėjo pateiktą užtikrinimą. Apie Sutarties nutraukimą šiame punkte nurodytu pagrindu Tiekėjas raštu praneša Pirkėjui prieš 30 (trisdešimt) kalendorinių dienų.

20.3. Pirkėjas turi teisę vienašališkai nutraukti Sutartį šiais atvejais:

20.3.1. esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams;

20.3.2. dėl esminio Sutarties pažeidimo. Esminiu Sutarties pažeidimu laikomi atvejai numatyti Lietuvos Respublikos civilinio kodekso 6.217 straipsnio 2 dalyje, taip pat šie atvejai:

20.3.2.1. kai Tiekėjas nepatiekė Prekių per Sutarties Specialiųjų sąlygų 1.2. punkte nustatytą terminą;

20.3.2.2. kai Tiekėjas per Pirkėjo nustatytą protingą terminą nepašalino Sutarties vykdymo trūkumų;

20.3.2.3. kai Pirkėjas patiria nuostolius dėl to, kad Tiekėjas Sutartyje nustatytą esminę sąlygą vykdo su dideliais arba nuolatiniais trūkumais;

20.3.2.4. kai Tiekėjas pasitelkia naują arba pakeičia esamą subtiekėją (subtiekėjus) pažeisdamas Sutarties specialiųjų sąlygų 7 straipsnyje nustatytą tvarką.

20.3.2.5. kai Tiekėjas nesilaiko Sutartyje nustatytos kainos (įkainių).

20.3.3. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

20.3.4. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui.

20.4. Kai Sutartis nutraukiama Sutarties bendrųjų sąlygų 20.3. punkte nurodytais pagrindais, Pirkėjas apie Sutarties nutraukimą privalo iš anksto pranešti prieš 14 (keturiolika) kalendorinių dienų.

20.5. Kai Sutartis nutraukiama esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams, Tiekėjas gali reikalauti grąžinti jam viską, ką jis yra perdavęs Pirkėjui vykdydamas sutartį, jeigu jis tuo pačiu metu grąžina Pirkėjui visą tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.

20.6. Kai Sutartis nutraukiama dėl esminio Sutarties pažeidimo (Sutarties bendrųjų sąlygų 20.3.2 punktas), tai Pirkėjo patirti nuostoliai ar išlaidos išieškomi išskaičiuojant juos iš Tiekėjui mokėtinų sumų arba pagal Tiekėjo pateiktą užtikrinimą.

20.7. Kai Pirkėjas Sutartį vienašališkai nutraukia kitais pagrindais nei nurodyta Sutarties bendrųjų sąlygų 20.3 punkte, tai Pirkėjas privalo atlyginti Tiekėjui patirtus tiesioginius nuostolius. Apie tokį Sutarties nutraukimą Pirkėjas raštu praneša Tiekėjui prieš 30 (trisdešimt) kalendorinių dienų.

21. Ginčų nagrinėjimo tvarka

21.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

21.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

22. Baigiamosios nuostatos

22.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

22.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

22.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

22.4. Sutartis yra Sutarties Šalių perskaityta, jų suprasta ir jos autentiškumas patvirtintas ant kiekvieno Sutarties lapo kiekvienos Šalies tinkamus įgaliojimus turinčių asmenų parašais arba Sutartis susiuvama ir pasirašoma paskutinio lapo antroje pusėje.

\_\_\_\_\_\_\_\_\_\_\_\_\_\_